ప్రకాష్ ఖండ్రే

ప్రకాష్ ఖండ్రే కర్ణాటక రాష్ట్రానికి చెందిన రాజకీయ నాయకుడు. ఆయన కర్ణాటక శాసనసభకు భాల్కి శాసనసభ నియోజకవర్గం నుండి రెండుసార్లు ఎమ్మెల్యేగా ఎన్నికయ్యాడు. 
రాజకీయ జీవితం
ప్రకాష్ ఖండ్రే భారతీయ జనతా పార్టీ ద్వారా రాజకీయాల్లోకి వచ్చి పార్టీలో వివిధ హోదాల్లో పని చేసి 1999 కర్ణాటక శాసనసభ ఎన్నికలలో భాల్కి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి విజయకుమార్ భీమన్న ఖండ్రేపై 10,327 ఓట్ల మెజారిటీతో గెలిచి తొలిసారి శాసనసభ సభ్యుడిగా ఎన్నికయ్యాడు. ఆయన 2004 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఈశ్వర ఖండ్రేపై 9941 ఓట్ల మెజారిటీతో గెలిచి రెండోసారి శాసనసభ సభ్యుడిగా ఎన్నికయ్యాడు. 

ప్రకాష్ ఖండ్రే 2008 కర్ణాటక శాసనసభ ఎన్నికలలో భాల్కి శాసనసభ నియోజకవర్గం నుండి బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఈశ్వర ఖండ్రే చేతిలో 20971 ఓట్ల తేడాతో ఓడిపోయాడు. ఆయన 2013 శాసనసభ ఎన్నికలలో బీజేపీ అభ్యర్థిగా పోటీ చేసి 29694 ఓట్లతో మూడో స్థానంలో నిలిచాడు. 

ప్రకాష్ ఖండ్రేకు 2008 కర్ణాటక శాసనసభ ఎన్నికలలో బీజేపీ టికెట్ దక్కకపోవడంతో ఆయన జనతాదళ్ (సెక్యులర్) పార్టీలో చేరి భాల్కి శాసనసభ నియోజకవర్గం నుండి జేడీఎస్ పోటీ చేసి 15142 ఓట్లతో మూడో స్థానంలో నిలిచాడు. ఆయన 2021 ఏప్రిల్ 11న బీదర్ జిల్లా బసవకళ్యాణ్‌లో జరిగిన ఎన్నికల ర్యాలీలో కేంద్ర మంత్రి డివి సదానంద గౌడ, ఉప ముఖ్యమంత్రి లక్ష్మణ్ సవాది, హోం మంత్రి బసవరాజ్ బొమ్మై, గృహనిర్మాణ మంత్రి వి. సోమన్న, బీదర్ లోక్‌సభ సభ్యుడు భగవంత్ ఖుబా, బిజెపి జాతీయ ప్రధాన కార్యదర్శి అరుణ్ సింగ్ సమక్షంలో జనతాదళ్(ఎస్)ను వీడి భారతీయ జనతా పార్టీలో చేరి 2023 శాసనసభ ఎన్నికలలో బీజేపీ అభ్యర్థిగా పోటీ చేసి తన సమీప ప్రత్యర్థి కాంగ్రెస్ అభ్యర్థి ఈశ్వర ఖండ్రే చేతిలో 27,706 ఓట్ల తేడాతో ఓడిపోయాడు.
మూలాలు

వర్గం:కర్ణాటక రాజకీయ నాయకులు
వర్గం:కర్ణాటక వ్యక్తులు
వర్గం:భారతీయ జనతా పార్టీ రాజకీయ నాయకులు